# data[].attributes.body
The Flu adalah sebuah filem Korea Selatan yang mengisahkan wabak virus H5N1 yang merebak dengan cepat di daerah Bundang. Virus ini telah mencetuskan hurur-hara di bandar tersebut. Seorang doktor, Kim In-hye, dan seorang penyelamat, Kang Ji-gu, berusaha mencari penawar sambil melindungi anak Kim, Mirreu, yang juga telah dijangkiti. Filem ini memaparkan perjuangan mereka dalam menghadapi wabak serta ketegangan antara penduduk dan pihak berkuasa yang cuba mengawal keadaan.

# data[].attributes.body
Seorang anggota pasukan penyelamat yang terjebak dalam krisis wabak di Bundang.

# data[].attributes.body
Anak kepada Kim In-Hye. Watak yang penting kerana adalah kunci kepada penyelesaian wabak yang berlaku.

# data[].attributes.body
Seorang doktor dan ibu kepada seorang kanak-kanak perempuan iaitu Kim Mi-reu.

# data[].attributes.body
Watak yang menyebarkan penyakit flu Avian.

# data[].attributes.body
Pada permulaan filem ini, sebuah penyakit virus baharu telah tersebar di daerah Bundang. Penyakit ini adalah berpunca daripada sebuah kontena yang memperdagangkan manusia dari Hong Kong. Kesemua pelarian didalam kontena itu telah mati apabila tiba di Bundang.

Virus ini tersebar apabila seorang penyeludup iaitu Byung-Wu telah dijangkiti dan mula menyebarkan virus ini ke orang sekelilingnya. Virus ini telah tersebar meluas di daerah Bundang apabila semakin ramai mula menunjukkan simptom yang sama.

# data[].attributes.body
Byung-Wu yang mengalami simptom batuk berdarah dan menghidapi demam panas. Para doktor di hospital tempat In-Hye bekerja mengandaikan Byung Wu mungkin menghidapi penyakit flu yang berasal dari virus H5N1.

Doktor In-Hye bertanya kepada Byung-Ki tentang keberadaan kontena tersebut kerana mereka suspek kontena itulah merupakan punca Byung Wu dijangkiti virus yang asing selepas melihat video di dalam telefon milik Byung Wu. Byung-Wu juga telah mati tanpa menerima rawatan semasa di hospital.

# data[].attributes.body
Pihak doktor mengadakan mesyuarat untuk memberitahu tentang penyakit baharu namun terdapat beberapa doktor yang berpendapat penyakit yang dihidapi oleh Byung-Wu hanyalah penyakit biasa. Para doktor tersebut mengatakan virus yang didapati merupakan virus flu Avian tetapi pihak Menteri menolak pandangan mereka kerana berdasarkan WHO, flu avian tidak disebarkan oleh manusia.

Wakil Kongres Choi Dong Chi tidak bersetuju Bundang dikuarantin kerana ekonomi akan menjadi teruk. Akhirnya, keadaan menjadi huru-hara apabila semakin ramai penduduk Bundang yang datang ke hospital menunjukkan simptom flu Avian.

Pihak US mengingkari arahan untuk melepaskan penduduk yang tidak bersimptom selepas 48 jam, sebaliknya, membiarkan penduduk Bundang untuk terus berada di kem itu. Perkara ini telah menyebabkan lebih ramai penduduk dijangkiti dan akhirnya mati.

Mirreu juga telah dijangkiti. In-Hye berusaha untuk mengambil antibodi Monssai tanpa pengetahuan petugas kesihatan yang lain. Malangya, rancangan licik In-Hye diketahui oleh rakannya dan Mirreu dihantar ke pusat bawah tanah di mana semua pesakit yang telah dijangkiti diletakkan dan dibakar.

# data[].attributes.body
Kang JiGu berjaya menyelamatkan Mirreu. Manakala, In-Hye dan para petugas membawa Monssai dan sampel vaksin untuk keluar dari kem. Namun, Monssai telah ditikam dan  meninggal dunia semasa dalam perjalanan ke hospital. Keadaan di kem  menjadi tidak terkawal lalu Presiden Korea mengarahkan kerajaan untuk hantar lebih ramai tentera ke Bundang untuk mengawal keadaan di sana.

Namun, pihak US memberi arahan dengan menembak penduduk yang cuba melarikan diri dari kem tersebut. Presiden Korea amat terkejut akan kejadian ini kerana menterinya mengambil keputusan yang tidak rasional itu. Dalam pada masa yang sama, Kang Ji Gu dan rakannya cuba melindungi Mireu untuk membawanya keluar.

In-Hye pergi ke sempadan untuk menyelamatkan anaknya.

# data[].attributes.body
Doktor Kim In-Hye memberitahu Presiden bahawa anaknya mempunyai antibodi untuk merawat virus Avian itu. President berusaha untuk menyelamatkan Mireu apabila pihak US memberi arahan untuk menembak sesiapa sahaja yang melepasi sempadan Bundang. Akhirnya, Presiden memberontak dan mengambil alih semula semasa krisis ini untuk melindungi rakyatnya tanpa mengendahkan pihak US.

Mireu berjaya dikeluarkan dari kem kuarantin itu. Penawar untuk virus flu Avian telah ditemui dalam antibodi Mirae. Vaksin telah dihasilkan dan diberi kepada semua penduduk di Korea Selatan dan akhirnya keadaan berjaya menjadi normal seperti sediakala.

# data[].attributes.headline
2. CABANG FALSAFAH  ( NUR MASHITAH BINTI AZHAR - AM2307014041)

# data[].attributes.subject
2. CABANG FALSAFAH  ( NUR MASHITAH BINTI AZHAR - AM2307014041)

# data[].attributes.body
Falsafah teknologi merujuk kepada kajian tentang kesan teknologi terhadap masyarakat dan individu. Ia menyelidiki aspek seperti sifat dan tujuan teknologi, etika dalam penggunaannya, serta bagaimana teknologi mempengaruhi interaksi sosial dan budaya. Falsafah ini membantu kita memahami dan menilai peranan teknologi dalam kehidupan kita.

Filem ini menunjukkan bagaimana peranan teknologi dalam mengawal dan menangani wabak penyakit. Banyak teknologi digunakan dalam filem untuk mengatasi kebimbangan rakyat dan kebergantungan rakyat terhadap teknologi tersebut untuk menyelesaikan masalah yang berkaitan dengan kesihatan awam.

# data[].attributes.body
Falsafah alam sekitar kajian tentang hubungan antara manusia dan alam semula jadi. Ia meneliti nilai dan etika berkaitan alam, tanggungjawab moral kita terhadap persekitaran. Falsafah ini membantu kita memahami cara hidup kita dan impaknya terhadap alam, mendorong kita untuk menjaga dan melindungi persekitaran.

Dalam filem ini, wabak yang berlaku mungkin boleh dilihat sebagai hasil daripada interaksi antara manusia dan alam sekitar. Ini menimbulkan persoalan tentang bagaimana tindakan manusia, seperti pergerakan yang tak terkawal dan perosakan alam sekitar yang membawa percetusan masalah kesihatan global.

# data[].attributes.body
Falsafah epistemologi adalah kajian tentang sifat, sumber, dan batasan pengetahuan. Ia menjawab soalan mengenai apa itu pengetahuan, bagaimana kita memperolehnya, dan apa batasan dalam memahami dunia. Epistemologi membantu kita memahami cara kita berfikir dan membentuk kepercayaan.

Filem ini mengajak penonton untuk berfikir tentang pengetahuan dan maklumat yang dikumpulkan dan disebarkan semasa dilanda krisis. Ia menunjukkan bagaimana masyarakat memperolehi maklumat yang tepat dan adakah boleh dipercayai? keterbatasan dalam pengetahuan saintifik tentang virus tersebut menunjukkan cabaran dalam pemahaman kita terhadap dunia semula jadi.

# data[].attributes.body
Falsafah politik adalah kajian tentang konsep kekuasaan, pemerintahan, dan keadilan dalam masyarakat. Ia melibatkan analisis mengenai hak asasi manusia, tanggungjawab kewarganegaraan, dan nilai-nilai yang membentuk sistem politik. Falsafah ini membantu kita memahami dan mengkritik dasar-dasar pemerintahan serta bagaimana untuk memperbaiki masyarakat.

Filem ini menunjukkan kuasa dan keputusan dalam menangani krisis. Kuasa dan keputusan hanyalah terletak di tangan pemimpin dan kita sebagai rakyat harus menuruti, ia terdapat elemen manipulasi dan ketidakpuasan terhadap kepimpinan yang mengambil tindakan untuk kepentingan diri atau politik, filem ini menggambarkan bagaimana krisis yang berlaku ini boleh mendedahkan kelemahan dalam sistem pemerintahan sesebuah negara.

# data[].attributes.body
Dalam filem ini, falsafah teknologi yang digunakan oleh kerajaan Korea ialah menggunakan teknologi sepenuhnya untuk mengawal rakyat mereka agar virus yang sudah merebak ke seluruh bundang itu tidak tersebar lagi. Kerajaan menggunakan teknologi ini untuk mengawasi dan mengawal penduduk, terutamanya melalui kuarantin dan pengawasan.Di bahagian filem ini, kita boleh melihat mereka menggunakan CCTV untuk mengawasi rakyat mereka daripada jauh, tetapi Kang ji-koo mengambil peluang ketika keadaan sangat hura hara untuk menunjukkan bahawa mi rae, anak Dr. In Hae, telah sembuh dengan serum yang telah disuntik sebelum mereka dipisahkan. Kang ji-koo mengangkat mi rae dan menujukan ke arah cctv untuk membuktikan kepada semua ahli politik bahawasanya antibodi yang telah dihasilkan sebelum ini telah berjaya menyembuhkan virus tersebut.

# data[].attributes.body
Snyder ialah pegawai tinggi tentera Amerika yang membantu menghentikan virus maut yang sedang merebak di bandar Bundang, Korea Selatan. Snyder memberi arahan kepada askarnya untuk melancarkan jet pejuang untuk menjatuhkan bom di bundang untuk membunuh mereka yang dijangkiti wabak itu. Walau bagaimanapun, presiden Korea, Bong Joo-shik, menghalang perkara itu setelah meyakinkan snyder bahawa antibodi mi rae boleh menyelamatkan rakyat Korea yang telah dijangkiti wabak itu. Selain itu, presiden Bong joo-shik memberitahu snyder bahawa dia akan bertanggungjawab sepenuhnya jika antibodi mi rae tidak dapat digunakan sebagai ubat untuk wabak ini.

# data[].attributes.attachment_link.title
Untitled video - Made with Clipchamp (7)

# data[].attributes.body
Wabak "Flu" disebabkan oleh virus yang merebak daripada haiwan kepada manusia. Dari perspektif falsafah alam sekitar, ini menunjukkan akibat negatif yang disebabkan oleh kemerosotan alam semula jadi oleh manusia. Filem ini menunjukkan bahawa kerosakan alam sekitar adalah punca utama isu kesihatan yang besar, seperti pandemik. Di bahagian filem ini, mereka menemui kontena yang penuh dengan mayat yang telah terkena wabak flu dan juga tikus yang mencemari alam sekitar, jadi mereka secara tidak langsung terpaksa membakar kontena itu untuk mencegah virus itu tersebar.

# data[].attributes.attachment_link.title
Untitled video - Made with Clipchamp (1)

# data[].attributes.body
Epistemologi mengkaji cara maklumat diperoleh dan bagaimana kita boleh membuat kesimpulan bahawa maklumat itu benar. Oleh itu, persoalan epistemologi diangkat dalam filem ini juga. Dalam konteks epistemologi filem ini, kita boleh melihat cara masyarakat dan pihak berkuasa menangani wabak, yang sering bercanggah atau tidak jelas, seperti tindakan pencegahan, maklumat tentang penyebaran virus, dan sebagainya. Sebagai contoh, maklumat yang tidak jelas boleh menyebabkan kekeliruan dalam masyarakat kerana ia berbeza atau disampaikan dengan lambat, menjadikan sukar bagi masyarakat untuk menentukan sama ada maklumat tentang virus itu benar atau salah. Ini menunjukkan kesukaran epistemologi semasa krisis untuk memahami pengetahuan dan kebenaran.Disebabkan wabak ini adalah baru, cabaran epistemologi timbul kerana kita tidak tahu segala-galanya dengan serta-merta, dan masyarakat perlu sentiasa menyesuaikan pemahaman mereka mengikut maklumat terkini.

# data[].attributes.attachment_link.title
Untitled video - Made with Clipchamp (5)

# data[].attributes.body
Dr. yang memberitahu semua ahli politik bahawa virus itu membawa kepada pandemik.Sebagai hasil daripada virus yang tidak diketahui yang melanda bundang, wabak flu telah melibatkan politik secara langsung. Dalam filem "Flu," falsafah politik boleh dilihat melalui pelbagai isu, seperti kuasa kerajaan, hak individu, kawalan sosial, dan cara menangani krisis. Filem ini menunjukkan bagaimana pilihan politik memberi kesan kepada masyarakat dalam keadaan kecemasan.

# data[].attributes.attachment_link.title
Untitled video - Made with Clipchamp (2)

# data[].attributes.body
Salah seorang dari ahli politik telah memberi arahan untuk melepaskan tembakan kepada rakyat mereka yang cuba untuk melepasi sempadan seoul arahan yang diberi bukan daripada president korea iaitu bong joo-shik.Keputusan yang dilakukan telah mencetus pergaduhan antara president bong joo-shik dan snyder.Ini telah mencetuskan persoalan tentang batas kuasa kerajaan dan sama ada tindakan tersebut melanggar hak asasi manusia.Dari sudut falsafah politik, tindakan kerajaan ini boleh dilihat sebagai tindak balas kepada kontrak sosial di mana orang menyerahkan beberapa kebebasan mereka kepada kerajaan dengan harapan bahawa kerajaan akan menjaga mereka.

# data[].attributes.attachment_link.title
Untitled video - Made with Clipchamp (4)

# data[].attributes.body
Secara ringkasnya, filem ini menggambarkan bagaimana penyakit ataupun virus boleh disebarkan dengan dengan cepat dikalangan populasi. Virus ini merebak melalui udara dengan sangat cepat hingga boleh membawa maut. Ini telah membuktikan bahawa penyebaran virus itu sangat cepat dalam masyarakat moden yang boleh dikait rapat dengan isu pandemik COVID-19, dimana virus boleh merebak secara senyap melalui hubungan rapat dan tempat sesak. Sebagai contoh, dalam dunia realiti, COVID-19 membuktikan bahawa betapa pantasnya penyakit boleh merebak sehingga kerajaan merealisasikan penguatkuasa kesihatan seperti PKP (Perintah Kawalan Pergerakan) dan memakai pelitup muka.

# data[].attributes.body
Filem ini juga menunjukkan masalah dalam sistem kesihatan awam dimana apabila semakin ramai yang sakit, maka kegunaan peralatan pun akan semakin terhad. Apabila berlakunya makanan atau peralatan yang terhad, protes pun akan berlaku seperti dalam video. Dalam filem ini, hospital-hospital dan sumber kesihatan mengalami tekanan yang hebat untuk mengawal wabak yang boleh dikait rapat dengan isu COVID-19 dimana banyak negara menghadapi kekurangan katil di hospital, kekurangan peralatan perbuatan dan juga tenaga kakitangan yang semakin lemah kerana jumlah pesakit yang ramai. Sebagai contoh, banyak negara termasuk negara Malaysia kekurangan barang peralatan perubatan seperti ventilator dan tenaga perubatan.

# data[].attributes.body
Di dalam filem ini, turut menekankan tentang betapa hebatnya wabak sehingga memberi kesan terhadap masyarakat dari segi social dan ekonomi. Dimana, apabila wabak berlaku, masyarakat menjadi panik, ekonomi terjejas, dan sumber makanan juga telah menjadi sangat terhad serta bekalan penting terputus. Seperti yang ditunjukkan di dalam video, keadaan sangat sesak, manusia kelaparan, dan berhimpun di tempat yang tidak selesa. Perkara yang terjadi dalam filem ini dapat dikait rapat dengan kita semasa alami COVID-19, dimana ramai orang terpaksa atau kehilangan pekerjaan disebabkan perintah kawalan pergerakan. Sebagai contoh, selepas berlakunya COVID-19, kadar pengangguran meningkat dengan mendadak kerana banyak syarikat besar dan kecil terpaksa memberhentikan pekerja atau menutup apa-apa operasi yang membuatkan orang tiada pilihan untuk tetap bekerja.

# data[].attributes.headline
LANGKAH PENCEGAHAN DAN PENGAWALAN YANG GAGAL 

# data[].attributes.subject
LANGKAH PENCEGAHAN DAN PENGAWALAN YANG GAGAL 

# data[].attributes.body
Dari segi pandangan penonton, ia dapat lihat bahawa sangat penting untuk bertindak atau mencegah dengan awal untuk mengelakkan wabak daripada merebak. Tetapi dalam filem ini mereka bertindak lambat dalam mengawal penularan sehingga menyebabkan wabak semakin sukar dikawal. Kes ini boleh dikaitkan juga dengan beberapa kelemahan negara dalam menangani wabak COVID-19 iaitu pada awalnya mereka gagal untuk mencegah dengan pantas seperti menutup sempadan atau melaksanakan kuarantin dengan lebih awal. Sebagai contoh, pada awal kes COVID-19, beberapa negara mengalami kes lonjakan yang tinggi seperti Italy dan Amerika Syarikat kerana kekurangan langkah pencegahan awal.

# data[].attributes.attachment_caption
SITI SYUHADA BINTI SALLEH (AM2307014160)

# data[].attributes.headline
Persoalan yang pertama ialah teknologi : Teknologi yang moden telah membantu meningkatkan proses perubatan menjadi lebih baik. Adakah Malaysia mempunyai teknologi perubatan yang baik untuk masyarakat?

# data[].attributes.subject
Persoalan yang pertama ialah teknologi : Teknologi yang moden telah membantu meningkatkan proses perubatan menjadi lebih baik. Adakah Malaysia mempunyai teknologi perubatan yang baik untuk masyarakat?

# data[].attributes.body
Individu :

Teknologi yang moden telah digunakan di dalam proses perubatan supaya pemeriksaan yang dilakukan oleh seseorang individu dapat memberikan data yang lebih baik berbanding menggunakan rawatan biasa. Penggunaan proses perubatan moden seperti apps My Sejahtera dapat membantu individu untuk memberikan notifikasi tentang risiko dan langkah yang harus diambil oleh individu jika dijangkiti penyakit.

Masyarakat :

Masyarakat boleh memberikan pendedahan kepada jiran tetangga mengenai pentingnya dalam melakukan rawatan pemeriksaan kesihatan melalui media social seperti WhatsApp dan Instagram. Hal ini demikian kerana pemeriksaan kesihatan yang dilakukan secara berskala dapat mencegah penyakit berjangkit seperti covid – 19 daripada merebak dan juga memastikan masyarakat dapat hidup dengan aman dan damai.

Kerajaan :

Kerajaan boleh menambah baik aplikasi kesihatan seperti My Sejahtera bagi memberikan perkhidmatan yang lebih baik kepada rakyat. Penambah baik app ini dapat membantu kerajaan untuk memberikan maklumat kepada rakyat tentang kesihatan dan juga amaran jika berlakunya penyebaran sesuatu penyakit. Melalui ini kerajaan dapat mengurangkan dan mengawal wabak penyakit dari tersebar dengan meluas.

# data[].attributes.headline
Persoalan yang kedua ialah politik : Politik amat penting dalam membentuk negara yang baik. Bagaimanakah politik dapat membentuk negara yang aman dan harmoni?

# data[].attributes.subject
Persoalan yang kedua ialah politik : Politik amat penting dalam membentuk negara yang baik. Bagaimanakah politik dapat membentuk negara yang aman dan harmoni?

# data[].attributes.body
Individu :

Setiap individu mempunyai peluang untuk menyuarakan pendapat mereka dengan bebas dengan menggunakan saluran yang betul. Hal ini dapat menggelakkan daripada diskriminasi atau ketidakadilan dalam layanan dalam bidang perubatan. Setiap individu perlu dilayan sama rata tanpa diskriminasi dalam menerima rawatan perubatan.

Masyarakat :

Masyarakat boleh mendorong untuk melibatkan diri dalam program pencegahan dan respon terhadap wabak penyakit. Hal ini kerana apabila masyarakat menyertai program ini ia dapat meningkatkan kesedaran tentang pentingnya dalam menjaga kesihatan untuk menjaga kesihatan diri dan keluarga. Apabila masyarakat menyertai program seperti ini dapat membentuk masyarakat yang lebih berfikiran terbuka dalam membuat keputusan dalam memberikan pendapat untuk mencegah wabak penyakit bagi membantu membina negara yang aman dan harmoni.

Kerajaan :

Kerajaan boleh menjalankan kempen kesihatan bagi membantu rakyat dalam memahami tentang punca dan langkah untuk mencegah daripada wabak penyakit merebak dengan meluas. Melalui ini kerajaan dapat memberikan maklumat kepada rakyat supaya mereka boleh menjalankan langkah pencegahan dan menggelakkan daripada berlakunya perbalahan di dalam masyarakat berkaitan dengan pengurusan politik di dalam negara yang boleh menyebabkan pergolakan berlaku.

# data[].attributes.headline
Persoalan yang ketiga ialah sosial: Kesihatan amat penting bagi seseorang untuk terus hidup dengan baik. Bagaimanakah cara untuk memberikan kesedaran tentang pentingnya kesihatan terhadap individu?

# data[].attributes.subject
Persoalan yang ketiga ialah sosial: Kesihatan amat penting bagi seseorang untuk terus hidup dengan baik. Bagaimanakah cara untuk memberikan kesedaran tentang pentingnya kesihatan terhadap individu?

# data[].attributes.body
Individu :

Individu perlu diberi pengetahuan awal tentang kesihatan diri seperti memasukkan pengetahuan tentang penjagaan pemakanan dan rawatan kesihatan yang berskala di dalam pendidikan di sekolah. Hal ini demikian kerana individu kurang ilmu pengetahuan tentang kesihatan diri yang telah menyebabkan mereka sambil lewa tentang isu kesihatan yang mengakibatkan pelbagai penyakit berlaku. Pendedahan ini dapat memberikan maklumat dan kesedaran kepada individu tentang pentingnya penjagaan kesihatan diri.

Masyarakat :

Masyarakat perlu diberikan pendedahan awal tentang isu kesihatan diri  seperti mengadakan kempen Jom sihat supaya mereka dapat mengetahui tentang kepentingan dalam menjaga kesihatan mereka. Melalui pendedahan ini masyarakat dapat menjaga keamanan diri, keluarga daripada wabak penyakit yang berbahaya.

Kerajaan:

Kerajaan perlu sentiasa memastikan bahawa setiap rakyat memiliki askes yang sama terhadap rawatan kesihatan tanpa mengira pangkat supaya dapat melahirkan negara yang saksama tanpa mengira pangkat sesuatu individu. Hal ini dapat membentuk negara yang aman dan damai tanpa ada diskriminasi di antara masyarakat.